สวัสดีครับคุณพอดีผมมีอาการตามัวมองอะไรไม่ชัดพอตามัวสักพักอาการปวดหัวจะตามมาบางทีปวดจนเป็นไข้เลยก็มีครับและจะมีอาการคลื่นไส้ร่วมด้วยได้กลิ่นกาแฟที่กินประจำก็เหมือนจะอาเจียน ผมเป็นแบบนี้มาปีกว่าแล้ว ถ้ามีอาการตามัวก็จะรู้เลยว่าอาการปวดหัวต้องตามมาแน่ๆๆ (เวลามีอาการผมก็จะกินยาแก้ปวดสกัดไว้ครับ) ผมเลยอยากจะสอบถามคุณว่าอาการมันเกิดจากอะไร และมีวิธีรักษาอย่างไรบ้างครับ ขอบครับ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ **กรณีของ ยังระบุสาเหตุของอาการปวดศีรษะไม่ได้ชัดเจนนะคะ.อาจเป็นอาการปวดศีรษะแบบไมเกรน หรืออาการปวดศีรษะจากสาเหตุอื่น ** แนะนำว่า หากมีอาการปวดศีรษะให้รับประทานยาพาราเซตามอลและนอนพัก ซึ่งหากอาการปวดศีรษะเป็นเรื้อรัง และมีอาการกำเริบบ่อยหรืออาการรุนแรง จนรบกวนชีวิตประจำวัน ควรปรึกษาแพทย์เพื่อตรวจวินิจฉัยและรับการรักษาอย่างเหมาะสมค่ะ